smcproject/ml-wiki-sentences huggingface dataset:
9°56′53″N 76°18′03″E ﻿ / ﻿ 9.94806°N 76.30083°E ﻿ / 9.94806; 76.30083 കൊച്ചി നഗരത്തിന്റെ ഒരു ഭാഗമാണ് കൊച്ചുകടവന്ത്ര (ചെറിയകടവന്ത്ര).
എറണാകുളം ജങ്ക്ഷൻ റെയിൽവേ സ്റ്റേഷനിൽ നിന്ന് തെക്ക് കിഴക്കായി 2 കിലോമീറ്ററോളം ദൂരത്തിലാണ് ഈ സ്ഥലം സ്ഥിതി ചെയ്യുന്നത്.
കൊച്ചി എം.ജി റോഡിനു സമാന്തരമായി നിർമ്മിച്ച പനമ്പിള്ളി നഗർ അവന്യു റോഡിലൂടെ പനമ്പിള്ളി നഗർ ജങ്ഷനിൽ നിന്നും തെക്കോട്ട് പോയാൽ ചെന്നെത്തുന്നതു് കൊച്ചുകടവന്ത്രയിലാണ്.
(കസ്തൂർബാ നഗർ , സൗത്ത് പനമ്പിള്ളി നഗർ എന്നീ ജനവാസ പ്രദേശങ്ങൾ കൊച്ചുകടവന്ത്രയിൽ ഉൾപ്പെടുന്ന).
ചെറിയകടവന്ത്രയെന്നു വിളിച്ചിരുന്ന കൊച്ചുകടവന്ത്ര പേരണ്ടൂർ കനാലിൽ നിന്നും ജലവായൂവിഹാറിനു വടക്കുകൂടി തെക്കോട്ടൊഴുകുന്ന കോയിത്തറ തോടിനും, പേരണ്ടൂർ കനാലിനും , തേവര കനാലിനും ഇടയിൽ കനാലുകളാൽ ചുറ്റപ്പെട്ടു കിടക്കുന്ന ഒരു ചെറിയ ഭൂവിഭാഗമാണു്.
നാലു പാലങ്ങളാൽ ചുറ്റുപാടുകളുമായി ബന്ധിപ്പിക്കപ്പെട്ടിരിക്കുന്നു.
കൊച്ചുത്രേസ്യ ഇംഗ്ലീഷ് വിലാസം https://ml.wikipedia.org/wiki/Therese_of_Lisieux
ലിസ്യൂവിലെ തെരേസ (2 ജനുവരി 1873 – 30 സെപ്റ്റംബർ 1897) അഥവാ വിശുദ്ധ കൊച്ചു ത്രേസ്യ , ഫ്രെഞ്ചുകാരിയായ ഒരു കർമലീത്താ സന്യാസിനിയായിരുന്നു.
1925-ൽ പതിനൊന്നാം പീയൂസ് മാർപ്പാപ്പ കൊച്ചുത്രേസ്യയെ വിശുദ്ധയായി പ്രഖ്യാപിച്ചു.
കത്തോലിക്ക സഭയിലെ ഏറ്റവും വലിയ പുണ്യവതിയെന്നു കൊച്ചുത്രേസ്യ അറിയപെടുന്നു.
1997-ൽ കത്തോലിക്ക സഭ അവളെ വേദപാരംഗതയുടെ (ഡോക്ടർ ഓഫ് ദി ചർച്ച്) പദവി നൽകി ബഹുമാനിച്ചു.
ആവിലായിലെ ത്രേസ്യാ , സിയെനായിലെ കത്രീന എന്നിവർക്കു പുറമേ, ഈ ബഹുമതി നേടിയ മൂന്നു വനിതകളിൽ ഒരാളാണ് വിശുദ്ധ കൊച്ചുത്രേസ്യ.
ചെറുപുഷപം ( ഇംഗ്ലീഷ് : Little Flower ) എന്ന പേരിലും കൊച്ചുത്രേസ്യ അറിയപ്പെടുന്നു.
വളരെ ചെറിയ പ്രായത്തിൽ തന്നെ സന്യാസ ജീവിതം തെരഞ്ഞെടുത്ത കൊച്ചുത്രേസ്യ 15 മത്തെ വയസിൽ തന്റെ രണ്ട് സഹോദരിമാരോടൊപ്പം മഠത്തിൽ ചേർന്നു.
എട്ടു വർഷത്തെ സന്യാസ ജീവിതത്തിനു ശേഷം ക്ഷയരോഗം പിടി പെട്ട കൊച്ചുത്രേസ്യ ഇരുപത്തിനാലാമത്തെ  വയസിൽ ഇഹലോഹവാസം വെടിഞ്ഞു.
"ഒരു ആത്മാവിന്റെ കഥ" എന്ന കൊച്ചുത്രേസ്യയുടെ ആത്മകഥ ആദ്ധ്യാത്മികസാഹിത്യത്തിലെ ഒരു ആധുനികക്ലാസ്സിക് ആണ്.
അത് ഏറെപ്പേരെ വിശുദ്ധയിലേക്ക് ആകർഷിക്കാൻ ഇടയാക്കിയതായി കരുതപ്പെടുന്നു.
കുട്ടിക്കാലം കൊച്ചുത്രേസ്യ
സെലി മാർട്ടിന്റെയും (Zélie Martin) ലൂയിസ് മാർട്ടിന്റെയും( Louis Martin) അഞ്ചുമക്കളിൽ ഏറ്റവും ഇളയ മകളായി 1873 ജനുവരി രണ്ടാം തീയതിയാണ് കൊച്ചുത്രേസ്യ ജനിച്ചത്.
ആ ദമ്പതികൾക്ക് ഒൻപതു മക്കൾ പിറന്നിരുന്നെങ്കിലും രണ്ട് ആൺകുട്ടികളും രണ്ടു പെൺകുട്ടികളും ശൈശവത്തിൽ മരിച്ചതിനാൽ അഞ്ചു പെൺകുട്ടികൾ മാത്രം അവശേഷിച്ചിരുന്നു.
അച്ഛൻ ലൂയിസ് മാർട്ടിൻ ഒരു വാച്ച് നിർമ്മാതാവായിരുന്നു.
വൈദികൻ ആകാൻ വളരെ ആഗ്രഹിച്ചിരുന്ന  അദ്ദേഹത്തിന് ലത്തീൻ ഭാഷ അറിയാത്തതിനാൽ അതിനു കഴിഞ്ഞില്ല.
തൂവാല (ലൈസ്) നിർമ്മാണം ആയിരുന്നു.
സെലിയുടെ മുഖ്യ വരുമാന മാർഗം.
സെലി മാർട്ടിന് രോഗികളെ പരിചരിക്കാൻ വളരെ താത്പര്യം ആയിരുന്നു.
ഇവർ ഇരുവരും തെരേസയുടെ ജീവിതത്തിൽ വളരെ സ്വാധീനം ചെലുത്തി.
കൊച്ചുത്രേസ്യയ്ക്ക് നാലു വയസ്സുള്ളപ്പോൾ അമ്മ മരിച്ചു.
15 വയസ്സുള്ളപ്പോൾ, "എനിക്കൊരു വിശുദ്ധയാകണം" എന്ന് കൊച്ചുത്രേസ്യ എഴുതി.
അതേസമയം അവൾ പ്രസാദപ്രകൃതിയും ഫലിതപ്രിയയും ആയിരുന്നു.
സഹോദരിമാർക്കൊപ്പം കടൽത്തീരത്ത് വിനോദയാത്രകൾക്കു പോയ അവൾ ചെമ്മീൻ പിടുത്തവും കഴുതപ്പുറത്തുള്ള സവാരിയും ആസ്വദിച്ചു.
പട്ടുനൂൽപ്പുഴുക്കളേയും, മുയലുകളേയും, പ്രാവുകളേയും ഒരു വായാടിപ്പക്ഷി, സ്വർണ്ണമത്സ്യം, ടോം എന്നു പേരുള്ള ഒരു നായ് എന്നിവയേയും അവൾ വളർത്തിയിരുന്നു.
മറ്റുള്ളവരെ അനുകരിക്കുന്നതിൽ വലിയ സാമർത്ഥ്യം കാട്ടിയ കൊച്ചുത്രേസ്യ, പരിചയക്കാരുടെ ഹാസ്യാനുകരണം വഴി കുടുംബാംഗങ്ങളെ രസിപ്പിച്ചു.
(ജീവചരിത്രത്തിനെഴുതിയ അവതാരികയിൽ ജോൺ ബീവേഴ്സ്)
1887-ൽ ലിസിയുവിലെ കാർമലൈറ്റ് സന്ന്യാസിനീ മഠത്തിൽ പ്രവേശനത്തിനായി തെരേസ അപേക്ഷിച്ചെങ്കിലും, പ്രായക്കുറവുമൂലം പ്രവേശനം നിഷേധിക്കപ്പെട്ടു.
തെരേസയുടെ മൂത്ത സഹോദരിമാരിൽ രണ്ടുപേർ ഈ മഠത്തിലെ അംഗങ്ങളായിരുന്നു.
1888-ൽ പിതാവിനോടും സഹോദരിയോടുമൊപ്പം റോമിലേക്കു തീർഥയാത്ര നടത്തിയശേഷം തെരേസയ്ക്ക് സന്യാസിനീ മഠത്തിൽ പ്രവേശനം ലഭിച്ചു.
ദൈവവുമായുള്ള ബന്ധം സെലിൻ മർട്ടിൻ കൊച്ചു ത്രേസ്യയുടെ അമ്മ ലൂയീസ് മാർട്ടിൻ കൊച്ചു ത്രേസ്യയുടെ അച്ഛൻ
കാർമലൈറ്റ് നിഷ്ഠയുടെ കർശന നിയമങ്ങൾ മുടക്കം കൂടാതെ പാലിച്ച തെരേസ തന്റെ എളിയ മാർഗം പുതിയതായി മഠത്തിൽ ചേരുന്നവരെ അഭ്യസിപ്പിക്കുവാൻ ശുഷ്കാന്തി കാണിച്ചു.
ദൈവവുമായുള്ള തെരേസയുടെ ബന്ധം കുട്ടിത്തം നിറഞ്ഞതായിരുന്നു.
വിയറ്റ്നാമിലെ ഹാനോയിയിലെ കാർമലൈറ്റ് മിഷണറി പ്രവർത്തനങ്ങളിൽ പങ്കുകൊള്ളുവാൻ തെരേസ താത്പര്യപ്പെട്ടിരുന്നുവെങ്കിലും അനാരോഗ്യംമൂലം സാധ്യമായില്ല.
ക്ഷയരോഗംമൂലം വളരെയധികം യാതന അനുഭവിച്ചെങ്കിലും സഹനശക്തിയുടെ ഉജ്ജ്വല ദൃഷ്ടാന്തമായി തെരേസ നിലകൊണ്ടു.
1897 സെപ്റ്റംബർ 30-ന് തെരേസ നിര്യാതയായി.
1925 മേയ് 17-ന് തെരേസ വിശുദ്ധയായി പ്രഖ്യാപിക്കപ്പെട്ടു.
പിൽക്കാലത്ത് ജീവചരിത്രമായി പ്രസിദ്ധീകരിക്കപ്പെട്ട തെരേസയുടെ ഓർമക്കുറിപ്പുകൾ വളരെയധികം ജനസമ്മതി ആർജിക്കുകയും വിവിധ ഭാഷകളിലേക്ക് വിവർത്തനം ചെയ്യപ്പെടുകയും ചെയ്തു.
കൊച്ചുത്രേസ്യയെ വിശുദ്ധപദവിയിലേയ്ക്കുയർത്തുന്നതിൽ ഈ കൃതി ഗണ്യമായ പങ്കുവഹിച്ചു.
1927-ൽ മതപ്രവർത്തക സംഘങ്ങളുടെയും 1947-ൽ ഫ്രാൻസിന്റെയും രക്ഷകപുണ്യവാളത്തിയായി തെരേസ പ്രഖ്യാപിക്കപ്പെട്ടു.
തെരേസ നയിച്ച ലളിതസുന്ദരമായ ജീവിതമാണ് വിശ്വാസികളെ ഹഠാദാകർഷിച്ചത്.
സുവിശേഷ തത്ത്വങ്ങൾക്കനുസൃതമായി ജീവിക്കാനുള്ള ധൈര്യവും ആത്മസമർപ്പണവും തെരേസ പ്രദർശിപ്പിച്ചു.
കാർമലൈറ്റ് വസ്ത്രങ്ങൾ ധരിച്ച് ഒരു കുല റോസാപുഷ്പങ്ങൾ കൈയ്യിലേന്തിക്കൊണ്ടുള്ള ചിത്രീകരണമാണ് തെരേസയ്ക്ക് ശില്പങ്ങളിലും ചിത്രങ്ങളിലും നൽകിയിട്ടുള്ളത്.
ആനുകൂല്യങ്ങളും അത്ഭുതങ്ങളും റോസാപ്പുഷ്പങ്ങൾ പോലെ ചൊരിയുമെന്ന തെരേസയുടെ വാഗ്ദാനത്തിന്റെ സ്മരണ ഇപ്രകാരം നിലനിർത്തപ്പെടുന്നു.
ഒക്ടോബർ 1-നാണ് തെരേസയുടെ തിരുനാൾ ആഘോഷിക്കുന്നത്.
അവലംബം 1 2 "The Story of a Soul", The Autobiography of St.Therese of Lisieux, Newly Translated with introduction by John Beevers (ഇമേജ് ബുക്ക്സ് പതിപ്പ്) പുറത്തേക്കുള്ള കണ്ണികൾ http://www.catholic.org/saints/saint.php?saint_id=105 http://www.thereseoflisieux.org/ http://www.sttherese.com/ http://www.littleflower.org/
കൊച്ചുപിലാമൂട് ഇംഗ്ലീഷ് വിലാസം https://ml.wikipedia.org/wiki/Kochupilamoodu
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് കൊച്ചുപിലാമൂട് .
കൊല്ലം നഗരത്തിലെ ഒരു പ്രധാന വ്യവസായ കേന്ദ്രം കൂടിയായ ഈ പ്രദേശം ചിന്നക്കടയിൽ നിന്ന് ഒരു കിലോമീറ്റർ അകലെ ഡൗൺടൗൺ ഭാഗത്തോടു ചേർന്ന് സ്ഥിതിചെയ്യുന്നു.
കൊല്ലം എസ്.എൻ. കോളേജ് ജംഗ്ഷനിൽ നിന്നും റെയിൽവേ മേൽപ്പാലം വഴി കൊല്ലം ബീച്ചിലേക്കു പോകുന്ന പാതയിലെ ഒരു പ്രധാനപ്പെട്ട പ്രദേശമാണ് കൊച്ചുപിലാമൂട്.
കൊല്ലം ജില്ലയിലെ കശുവണ്ടി വ്യവസായ കേന്ദ്രങ്ങളിലൊന്നാണ് കൊച്ചുപിലാമൂട്.
മുണ്ടയ്ക്കൽ , കൊല്ലം ബീച്ച് , ചിന്നക്കട , കൊല്ലം തുറമുഖം എന്നീ സ്ഥലങ്ങൾക്കിടയിലാണ് ഈ പ്രദേശം സ്ഥിതിചെയ്യുന്നത്.
കൊല്ലം ജില്ലയിലെ തന്ത്രപ്രധാനമായ ഭാഗത്താണ് കൊച്ചുപിലാമൂടിന്റെ സ്ഥാനം.
ഷൊർണൂർ - തിരുവനന്തപുരം കനാലിന്റെ ഭാഗമായ കൊല്ലം കനാൽ ഇതുവഴി കടന്നുപോകുന്നുണ്ട്.
കൊച്ചുപിലാമൂട് പാലം ചിന്നക്കടയെ കൊല്ലം കടൽപ്പുറവുമായി ബന്ധിപ്പിക്കുന്നു.
കൊല്ലം കോർപ്പറേഷൻ ഇവിടെ ഒരു പുതിയ ബസ് സ്റ്റാൻഡ് തുടങ്ങുന്നതായി 2005 -ലെ ബജറ്റിൽ പ്രഖ്യാപിച്ചിരുന്നു.
കളക്ടറുടെ വസതി ഇവിടെയാണ് സ്ഥിതിചെയ്യുന്നത്.
ഒഡേഷ്യസ് (സോഫ്റ്റ്‍വെയർ) ഇംഗ്ലീഷ് വിലാസം https://ml.wikipedia.org/wiki/Audacious_(software)
ഒരു സ്വതന്ത്ര ഓഡിയോ പ്ലെയർ സോഫ്റ്റ്‍വെയറാണ് ഒഡേഷ്യസ് .
ഇത് വളരെ കുറച്ച്  റിസോഴ്സുകൾ ഉപയോഗിക്കുകയും നല്ല ഗുണനിലവാരമുള്ള ശബ്ദം നൽകുകയും ചെയ്യുന്നു.
കൂടാതെ വളരെയധികം ഓഡിയോ ഫോർമാറ്റുകളെ പിൻതുണയ്ക്കുകയും ചെയ്യുന്നു.
ഇത് പോസിക്സ് പിൻതുണയുള്ള ലിനക്സ് പോലുള്ള ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കാനായി രൂപകല്പന ചെയ്തതാണ്.
മൈക്രോസോഫ്റ്റ് വിന്റോസിൽ വളരെ കുറഞ്ഞ പിൻതുണയോടെ ഇത് പ്രവർത്തിക്കും.
ഉബുണ്ടു സ്റ്റുഡിയോയിലും ലുബുണ്ടുവിലും സ്വതേയുള്ള ഓഡിയോ പ്ലെയറാണ് ഒഡേഷ്യസ്.
എക്സ് എംഎംഎസ്സിന്റെ ഫോർക്കായ ബീപ്പ് മീഡിയ പ്ലെയറിനെ ഫോർക്ക് ചെയ്താണ് ഒഡേഷ്യസ് നിർമ്മിച്ചത്.
ബീപ്പ് മീഡിയ പ്ലെയറിന്റെ വികസനം അതിന്റെ ഡവലപ്പർമാർ അവസാനിപ്പിക്കുന്നു എന്ന പ്രസ്താവനയെത്തുടർന്ന് അരിയാഡ്നി "കാനിനി" കോനിൽ (Ariadne "kaniini" Conill) അത് ഫോർക്ക് ചെയ്യാൻ തീരുമാനിച്ചത്.
വെർഷൻ 2.1 മുതൽ വിൻആമ്പ് പോലുള്ള ഇന്റർഫേസും ജിടികെ+ ഇന്റർഫേസും ഒഡേഷ്യസിലുണ്ട്.
ജിടികെയുഐക്ക് ഫൂബാർ2000 മായി വളരെയധികം സാമ്യമുണ്ട്.
വെർഷൻ 2.4 മുതൽ ജിടികെ ഇന്റർഫേസാണ് സ്വതേ ആയിട്ടുള്ളത്.
വെർഷൻ 3.0 ക്ക് മുൻപ് ജിടികെ+ 2 ആയിരുന്നു ഉപയോഗിച്ചിരുന്നത്.
ജിടികെ+ 3 ഭാഗികമായി ഉപയോഗിച്ചത് വെർഷൻ 2.5 ലാണ്.
വെർഷൻ 3.0 ൽ പൂർണ്ണമായും ജിടികെ+ 3 ഉപയോഗിച്ചു.
എന്നാൽ ജിടികെ+ 3 ന്റെ പുരോഗതിയിൽ അതൃപ്തരായ ഡെവലപ്പർമാർ 3.6 മുതൽ ജിടികെ+ 2 ആണ് ഉപയോഗിച്ചത്.
വെർഷൻ 3.10 മുതൽ ജിടികെ പിൻതുണ പൂർണ്ണമായും നിർത്തലാക്കുകയും ക്യുടി അടിസ്ഥാനമായി വികസിപ്പിക്കുകയും ചെയ്യുന്നു.
സവിശേഷതകൾ Audacious with GTK+-based interface running on Windows 7 .
Audacious with Winamp -like interface running on Ubuntu 8.04.
പ്രമാണം:Workspace1003.png Audacious with external .wsz Skin running on Ubuntu 11.10.
തുടർച്ചയായി ഇടവേളകളില്ലാത്ത പ്ലേബാക്ക് ഒഡേഷ്യസ് നൽകുന്നു.
സ്വതേയുള്ള കൊഡെക് പിൻതുണകൾ എംപി3 - ലിബ്എംപിജി123 ഉപയോഗിച്ച് അഡ്വാൻസ്ഡ് ഓഡിയോ കോഡിംഗ് വോർബിസ് എഫ്എൽഎസി വേവ്പാക്ക് ഷോർട്ടെൻ (SHN) മ്യൂസെപാക്ക് ടിടിഎ കൊഡെക് വിൻഡോസ് മീഡിയ ഓഡിയോ (WMA) ആപ്പിൾ ലോസ്ലെസ് (ALAC) 150 വിവിധ മൊഡ്യൂൾ ഫോർമാറ്റുകൾ വിവിധ ചിപ്പ് ട്യൂൺ ഫോർമാറ്റുകൾ: AY, GBS, GYM, HES, KSS, NSF, NSFE, SAP, SPC, VGM, VGZ, VTX പ്ലേസ്റ്റേഷൻ ഓഡിയോ: Portable Sound Format (PSF and PSF2) നിൻടെൻഡോ ഡിഎസ് സൗണ്ട് ഫോർമാറ്റ്: 2SF Ad-lib chiptunes via AdPlug library വേവ് ഫോർമാറ്റ് - ലിബ് എസ്എൻഡി ഫയൽ പ്ലഗ്ഗിൻ ഉപയോഗിച്ച്.
മിഡി - ടിമിഡിറ്റി ഉപയോഗിച്ച് സിഡി ഓഡിയോ ഇതും കാണുക സ്വതന്ത്ര സോഫ്റ്റ്‍വെയർ ഓഡിയോ പ്ലെയറുകളുടെ താരതമ്യം അവലംബങ്ങൾ കൂടുതൽ വായനയ്ക്ക് പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Audacious on GitHub Audacious plug-ins on GitHub Bug tracker
ഒണജർ ഇംഗ്ലീഷ് വിലാസം https://ml.wikipedia.org/wiki/Onager
ഒരിനം കാട്ടുകഴുത.
പേർഷ്യൻ കാട്ടുകഴുത ഏഷ്യൻ കാട്ടുകഴുത എന്നും  ഇതിനു പേരുകൾ ഉണ്ട്.
ശാസ്ത്രനാമം: ഇക്വസ് ഹെമിയോണസ് ഒണജർ .
ജന്തുശാസ്ത്രപരമായി യഥാർഥ-അശ്വങ്ങൾക്കും കഴുതകൾക്കും ഇടയിലാണ് ഒണജറിന്റെ സ്ഥാനം.
കാഴ്ചയിൽ കുതിരയെപോലെ തന്നെ തോന്നിക്കുന്ന ഒണജറിന് ഒന്നുമുതൽ ഒന്നേകാൽ മീറ്റർ വരെ ഉയരവും ഉദ്ദേശം 2.5 മീറ്റർ നീളവുമുണ്ട്.
തവിട്ടു നിറമുള്ള ശരീരത്തിന്റെ അടിഭാഗം പൊതുവേ വെളുപ്പായിരിക്കും.
നീളം അധികമില്ലാത്ത കുഞ്ചിരോമങ്ങളും അതിന്റെ തുടർച്ചയായി നടുപുറത്തു കൂടി കാണപ്പെടുന്ന കറുത്ത ഒരു വരയും ഇതിന്റെ പ്രത്യേകതയാണ്.
ഏകദേശം 25 സെന്റീ മീറ്റർ നീളമുള്ള ചെവികൾ കുതിരയുടേതു പോലെതന്നെയിരിക്കും.
എന്നാൽ വാലിന് കഴുതയുടേതിനോടാണ് കൂടുതൽ സാദൃശ്യം.
വാലിന്റെ അറ്റത്തായി ഇളം തവിട്ടുനിറത്തിൽ നീണ്ട രോമങ്ങൾ ധാരാളമായുണ്ട്.
പെൺ ഒണജർ ആണിനെ അപേക്ഷിച്ച് ചെറുതായിരിക്കും.
ആണിന്റെ തോൾഭാഗത്ത് കുറുകേ അവ്യക്തമായ ഒരു കറുത്തവര ഉണ്ടാകാറുണ്ട്.
ഇത് പെണ്ണിൽ കാണാറില്ല.
ഒറ്റകുളമ്പുള്ള മൃഗം
കുതിരയെപ്പോലെ ഒറ്റകുളമ്പുള്ള മൃഗമാണ് ഒണജർ.
ഇതിന് ഓരോ പാദത്തിലും ഓരോ വിരൽ മാത്രമേ ഉണ്ടാവുകയുള്ളു.
വിരലിന്റെ അഗ്രം പരന്ന് വിസ്തൃതമായ കുൾമ്പിൽ അവസാനിക്കുന്നു.
പരുപരുത്ത പുല്ല് ഭക്ഷിച്ചു കഴിയുന്ന ഈ മൃഗങ്ങൾ ഭാഗിക-മരുപ്രദേശങ്ങളാണ് പൊതുവേ ഇഷ്ടപ്പെടുന്നത്.
ഇന്ത്യയിൽ വരൾച്ച കൂടുതലുള്ള പ്രദേശങ്ങൾ, ഇറാൻ , അഫ്ഗാനിസ്താൻ എന്നിവിടങ്ങളിൽ ഇതിനെ കാണാം.
തിബറ്റ് , മംഗോളിയ എന്നീ പ്രദേശങ്ങളും ഇതിന്റെ വാസരംഗങ്ങളായിരുന്നു.
എന്നാൽ അധികമായ വേട്ടയുടെ ഫലമായി മിക്ക സ്ഥലങ്ങളിൽ നിന്നും ഒണജർ അപ്രത്യക്ഷമായിക്കൊണ്ടിരിക്കുന്നു.
ചെറുകൂട്ടങ്ങളായി സഞ്ചരിക്കുന്ന ഇവ വർഷത്തിൽ ഒരുതവണയേ ഇണ ചേരുന്നുള്ളു.
സെപ്റ്റംബർ ആകുന്നതോടെ ഇണ ചേർന്ന്, മേയ് - ജൂൺ ആകുമ്പോൾ പ്രസവിക്കുകയാണ് പതിവ്.
ഒരു പ്രസവത്തിൽ ഒരു കുഞ്ഞുമാത്രമേയുണ്ടാകൂ.
കുഞ്ഞുങ്ങളെ വളർത്തുന്ന ഘട്ടത്തിൽ പെൺ-ഒണജറുകൾ പ്രത്യേകം കൂട്ടംചേർന്ന് ജലസാമീപ്യമുള്ള പ്രദേശങ്ങളിൽ മേയാനാരംഭിക്കുന്നു.
ഇവയുടെ രക്ഷയ്ക്കായി കൂട്ടത്തിൽ ഒരു ആണുമുണ്ടായിരിക്കും.
ഏതുഗ്രജന്തുവിനേയും ഒറ്റയ്ക്കു നേരിട്ട് എതിർക്കാൻ ഈ ആൺ-ഒണജർ മടിക്കാറില്ല.
ഒണജറിനെ ഇണക്കി വളർത്താറുണ്ട്.
ഭാരം ചുമക്കുന്നതിനെക്കാളേറെ സവാരിക്കാണ് ഇവയെ ഉപയോഗിച്ചു പോരുന്നത്.
അവലംബം പുറംകണ്ണികൾ http://www.britannica.com/EBchecked/topic/39081/ass http://www.britannica.com/EBchecked/topic/428899/onager http://encyclopedia2.thefreedictionary.com/onager വീഡിയോ http://www.youtube.com/watch?v=8aVFMK3PvzI
ഒഡേസ ഇംഗ്ലീഷ് വിലാസം https://ml.wikipedia.org/wiki/Odesa
പ്രശസ്ത സംവിധായകനായിരുന്ന ജോൺ എബ്രഹാമിന്റെ നേതൃത്വത്തിൽ കോഴിക്കോട് കേന്ദ്രമായി സ്ഥാപിക്കപ്പെട്ട [ എന്ന്? ] സമാന്തര സിനിമാപ്രവർത്തകരുടെ കൂട്ടായ്മയായിരുന്നു ഒഡേസ .
സേതു , കെ.പി. കുമാരൻ , സത്യൻ തുടങ്ങി പ്രമുഖരായ ധാരാളം പേരും ജോൺ എബ്രഹാമിനെക്കൂടാതെ ഒഡേസയുടെ സംഘാടകരായി ഉണ്ടായിരുന്നു.
പിൽക്കാലത്ത് ഇതിന്റെ ആസ്ഥാനം വടകരയിലേയ്ക്ക് മാറ്റപ്പെട്ടു.
ജനകീയസിനിമാ പ്രവർത്തനത്തിന്റെ ഏറ്റവും മികച്ച ഉദാഹരണമായി ചൂണ്ടിക്കാണിക്കപ്പെടാറുള്ള ' അമ്മ അറിയാൻ ' എന്ന ചലച്ചിത്രമാണ് ഒഡേസയുടെ ആദ്യ സംരംഭം.
കച്ചവടതാൽപര്യങ്ങൾ നിയന്ത്രിയ്ക്കുന്ന സിനിമാലോകത്തെ വെല്ലുവിളിച്ചു കൊണ്ട് പൊതുജനങ്ങളിൽ നിന്നും പണം പിരിച്ചെടുത്തായിരുന്നു ഒഡേസയുടെ സിനിമകൾ നിർമിച്ചത്.
സ്വന്തമായി നിർമിച്ച സിനിമകൾ കേരളത്തിലെ അങ്ങോളമിങ്ങോളമുള്ള പൊതുവേദികളിൽ ഒഡേസ പ്രവർത്തകർ പ്രദർശിപ്പിച്ചു.
ഇത് കൂടാതെ ലോകത്തിന്റെ പലഭാഗങ്ങളിൽ നിന്നുള്ള ചലച്ചിത്രങ്ങളും ഒഡേസ മുൻകൈയെടുത്ത് പ്രദർശിപ്പിച്ചു.
സിനിമാ പ്രദർശനങ്ങൾ, ശിൽപ്പശാല പരമ്പരകൾ, സിനിമാ സംവിധായകരുമായുള്ള മുഖാമുഖങ്ങൾ എന്നിവ നടത്തി നവസിനിമയെക്കുറിച്ച് മലയാളികൾക്ക് അവബോധം നൽകുന്നതിൽ ഒഡേസ വലിയ പങ്കുവഹിച്ചു.
ജോൺ എബ്രഹാമിന്റെ മരണത്തെത്തുടർന്ന്  'ഒഡേസ സത്യൻ' എന്നറിയപ്പെടുന്ന സത്യൻ ഇതിന്റെ സാരഥ്യം ഏറ്റെടുത്തു.
പൊതുജനങ്ങളിൽ നിന്നും പിരിച്ചെടുത്ത പണം കൊണ്ട് അദ്ദേഹം അഞ്ചോളം ഡോക്യുമെൻററികൾ നിർമിച്ചു.
സിനിമയുടെ ആരംഭത്തിലുള്ള ഒഡേസയുടെ പ്രസ്താവനയിൽ അവർ സ്വയം നിർവചിയ്ക്കുന്നത് ഇങ്ങനെയാണ്: നല്ല സിനിമക്കു വേണ്ടിയുള്ള കൂട്ടായ സാഹോദര്യം, എങ്ങനെ സിനിമയിലൂടെ ജനങ്ങളുമായി സംവേദിക്കണമെന്ന യാഥാർത്ഥ്യ ബോധം, അതിന്റെ പ്രകാശനമാണ് ഒഡേസ .
നിർമ്മിച്ച ചിത്രങ്ങൾ അമ്മ അറിയാൻ അഗ്നിരേഖ (കേരളത്തിലെ നക്സലൈറ്റ് മുന്നേറ്റത്തെക്കുറിച്ചുള്ള ഡോക്യുമെന്ററി) ഇത്രയും യാതഭാഗം (കവി എ. അയ്യപ്പനെക്കുറിച്ചുള്ള ഡോക്യുമെന്ററി) വേട്ടയാടപ്പെട്ട മനസ്സ് ( വർഗ്ഗീസ് വധക്കേസ് പ്രതി കോൺസ്റ്റബിൾ രാമചന്ദ്രൻ നായരെ ക്കുറിച്ചുള്ള ഡോക്യുമെന്ററി) മോർച്ചറി ഓഫ് ലൗ അവലംബം
ഒണ്ടാറിയോ (കാലിഫോർണിയ)
ഒണ്ടാറിയോ , അമേരിക്കൻ ഐക്യനാടുകളിലെ കാലിഫോർണിയയിൽ സാൻ ബർണാർഡിനോ കൗണ്ടി യിലുളളതും ലോസ് ഏഞ്ചലസ് നഗരകേന്ദ്രത്തിൽ നിന്ന് ഏകദേശം 35 മൈൽ (56 കിലോമീറ്റർ) കിഴക്കായി സ്ഥിതിചെയ്യുന്നതുമായ ഒരു പട്ടണമാണ്.
ഇൻലാന്റ് എമ്പയർ മേഖലയുടെ പടിഞ്ഞാറൻ ഭാഗത്ത് സ്ഥിതി ചെയ്യുന്ന ഈ പട്ടണം, ലോസ് ഏഞ്ചൽസ് കൗണ്ടിയുടെ കിഴക്ക് ഭാഗത്തായി നിലനിൽക്കുന്നതും ഗ്രേറ്റർ ലോസ് ആഞ്ചെലസ് മേഖലയുടെ ഭാഗവുമാണ്.
ഒഡൈൽ സനകാര ഇംഗ്ലീഷ് വിലാസം https://ml.wikipedia.org/wiki/Odile_Sankara
ഒരു ബുർക്കിനാബ് കലാകാരിയും നടിയും നാടകകൃത്തും സംവിധായികയുമാണ് ഒഡൈൽ സനകാര.
അവർ റെക്രാറ്റെൽസിന്റെ പ്രസിഡന്റും അന്തരിച്ച ബർക്കിനാ ഫാസോയിലെ വിപ്ലവ നേതാവ് തോമസ് സനകാരയുടെ അനുജത്തിയുമാണ്.
ഐര ലീയുടെ 2018-ലെ ബർക്കിനാ ഫാസോ ചിത്രമായ ബുർകിനാബ റൈസിംഗ്: ആർട്ട് ഓഫ് റെസിസ്റ്റൻസിൽ സനകാര അഭിനയിച്ചിരുന്നു.
ഫിലിമാറ്റോഗ്രാഫി Year Film Role Notes Ref. 2018 ബുർകിനാബ റൈസിംഗ് നടി ഡോക്യുമെന്ററി 2012 - ഫേസ് ഓഫ് ആഫ്രിക്ക ഡയറക്ടർ ടിവി സീരീസ്, ഡോക്യുമെന്ററി അവലംബം പുറംകണ്ണികൾ Odile Sankara on IMDb Odile Sankara, sister of the illustrious African leader on Congopage Odile Sankara on Jeune Afrique
ഒഡോനെറ്റോപ്റ്റെറ ഇംഗ്ലീഷ് വിലാസം https://ml.wikipedia.org/wiki/Odonatoptera
ചിറകുള്ള പ്രാണികളുടെ വളരെ പുരാതനമായ ഒരു മഹാനിരയാണ് ഒഡോനെറ്റോപ്റ്റെറ (Odonatoptera).
ഈ മഹാനിരയിൽ ഉള്ള ജീവിച്ചിരിക്കുന്ന ജീവികൾ തുമ്പികൾ മാത്രമാണ്.
വംശനാശം സംഭവിച്ച മറ്റൊരു നിരയായിരുന്ന Meganisoptera അഥവാ Protodonata-ൽപ്പെട്ട വലിയ തുമ്പികളുടെ ജീവാശ്മങ്ങൾ ലഭ്യമാണ്.
Meganisoptera എന്ന നിരയിലെ മെഗാന്യൂറ , മെഗാടൈപ്പസ് , മെഗാന്യൂറോപ്സിസ് എന്നീ ജനുസുകൾ അവയിൽച്ചിലതാണ്.
710  മി. മി. (28 ഇഞ്ച്) വരെ ചിറകുകൾക്ക് വലിപ്പമുള്ളവ  അക്കൂട്ടത്തിലുണ്ടായിരുന്നു.
നിരകൾ Order Geroptera ( fossil ) Family " Erasipteridae " (fossil; probably paraphyletic) Order Protodonata (or Meganisoptera) – griffinflies or "giant dragonflies" (fossil) Family Campylopteridae (fossil) Family Lapeyriidae (fossil) Order Protanisoptera (fossil) Order Triadophlebioptera (fossil) Order Protozygoptera (including Archizygoptera) (fossil) Order Odonata അവലംബം Maddison, David R. (2002): Tree of Life Web Project – Pterygota.
ഒണ്ടാറിയോ ഇംഗ്ലീഷ് വിലാസം https://ml.wikipedia.org/wiki/Ontario
ദക്ഷിണ കാനഡയിൽ ഏതാണ്ട് മധ്യഭാഗത്തുള്ള ഒരു പ്രവിശ്യയാണ് ഒണ്ടാറിയോ .
വടക്കു ഹഡ്സൺ , ജെയിംസ് എന്നീ ഉൾക്കടലുകളുടെ തീരങ്ങളെ സ്പർശിച്ചു കിടക്കുന്ന ഒണ്ടാറിയോയുടെ പടിഞ്ഞാറ് മാനിട്ടോബാ പ്രവിശയും കിഴക്ക് ക്യൂബെക്ക് പ്രവിശ്യയും സ്ഥിതിചെയ്യുന്നു.
തെക്ക് ഇത് യു.എസ്. സംസ്ഥാനങ്ങളായ മിനസോട്ട , മിഷിഗൺ , ഒഹായോ , പെൻസിൽ‌‌വാനിയ , ന്യൂയോർക്ക് എന്നിവയുമായി അതിർത്തി പങ്കിടുന്നു.
പ്രവിശ്യയുടെ വിസ്തീർണം 10,68,587 ച.
രാജ്യതലസ്ഥാനമായ ഒട്ടാവ , കൂടാതെ ഹാമിൽട്ടൺ , വിൻഡ്സർ, ലണ്ടൻ തുടങ്ങിയ പ്രമുഖ നഗരങ്ങളുമുൾക്കൊള്ളുന്ന പ്രവിശ്യയിൽ കാനഡയിലെ ആകെ ജനസംഖ്യയുടെ മൂന്നിലൊന്നിലേറെയുണ്ട്.
ജനസംഖ്യ; 13,150,000 (2009).
തലസ്ഥാനം ടൊറാന്റോ .
ഭൂവിവരണം കാനഡയുടെ തലസ്ഥാനമായ ഒട്ടാവ .
ഒണ്ടാറിയോയുടെ തലസ്ഥാനമായ ടൊറെന്റോ.
ഒണ്ടാറിയോയുടെ ഏറിയഭാഗത്തും കനേഡിയൻ ഷീൽഡിൽപ്പെട്ട അതിപ്രാചീനങ്ങളായ ശിലാക്രമങ്ങൾ കാണപ്പെടുന്നു.
കാബ്രിയൻ കല്പത്തിനു മുമ്പ് ഉരുത്തിരിഞ്ഞിട്ടുള്ള ഈ പാറയടരുകൾ പരൽ ഘടനയുള്ളതും കടുപ്പം കൂടിയതുമാണ്.
പ്രവിശ്യയുടെ തെക്കരികിലെ ഹ്യൂറൻ , ഈറി എന്നീ തടാകങ്ങളുടെ മധ്യത്ത് ത്രികോണാകൃതിയിൽ കിടക്കുന്ന പ്രദേശവും സെയ്ന്റ് ലോറൻസ് നദീതടവും ചേർന്ന മേഖലയിൽ പാലിയോസോയിക് കൽപ്പത്തിലേതായ അവസാദശിലകളുടെ തിരശ്ചീന പടലങ്ങളാണുള്ളത്.
ഇവിടെ ചുണ്ണാമ്പുകല്ല്, ഷെയ്ൻ എന്നീയിനം ശിലകൾക്കാണു പ്രാമുഖ്യം.
ഒണ്ടാറിയോയുടെ ഏറിയ ഭാഗവും പ്രാക്കാലത്ത് ഹിമാതിക്രമണത്തിന് വിധേയമായിട്ടുള്ളതാണ്; ഹിമാനികളുടെ പിൻ‌‌വാങ്ങലിനെ തുടർന്ന് രൂപംകൊണ്ട ചെറുതും വലുതുമായ ശതക്കണക്കിനു തടാകങ്ങൾ പ്രവിശ്യയെമ്പാടും കാണാം.
ഹഡ്സൺ ഉൾക്കടലിലേക്കൊഴുകുന്ന നിരവധി ചെറുനദികളും ഹിമാനീഭവങ്ങളാണ്.
കാലാവസ്ഥ ഒണ്ടാറിയോ കായൽ തീരത്തു വിശ്രമിക്കുന്നവർ
ഒണ്ടാറിയോയിലെ ശരാശരി വാർഷിക വർഷപാതം 50 സെ.
ലേറെയാണ്; തെക്കൻ ഭാഗങ്ങളിൽ മഴയുടെ തോത് 75 സെ.
-ൽ കൂടുതലുമാണ്.
പ്രവിശ്യയുടെ ഉത്തരഭാഗങ്ങളിൽ ആർട്ടിക് മാതൃകയിലുള്ള അതിശീത കാലാവസ്ഥയാണുള്ളത്.
തെക്കേപ്പകുതിയിൽ ശീതകാലത്തു കടുത്ത തണുപ്പ് അനുഭവപ്പെടുന്നുവെങ്കിലും ഉഷ്ണകാലം ദീർഘവും ചൂടുകൂടിയതുമാണ്.
ആണ്ടിൽ 4 മാസം ഹിമബാധ ഇല്ലാത്തതായിട്ടുണ്ട്.
വനസമ്പത്ത് സി. എൻ. ടൗർ, ടൊറാന്റോ
പ്രവിശ്യയുടെ ഉത്തരഭാഗങ്ങൾ സസ്യവിരളമായ പ്രദേശമാണ്; മറ്റുഭാഗങ്ങളിൽ കുറ്റിക്കാടുകളും തുറസ്സായ വനങ്ങളും കാണാം.
സ്പ്രൂസ്, ബെർച്ച് , പോപ്ലാർ എന്നിവയാണ് ഇവിടെ സാർ‌‌വത്രികമായി കാണുന്ന സസ്യങ്ങൾ .
തെക്കരികിലുള്ള താഴ്വാരങ്ങളിൽ പത്രപാതിവനങ്ങൾ കാണപ്പെടുന്നു; മേപ്പിൾ, ബീച്ച് എന്നീ വൃക്ഷങ്ങൾക്കാണ് ഇവിടെ പ്രാമുഖ്യം.
പ്രവിശ്യയുടെ മൂന്നിൽ രണ്ടു ഭാഗവും സമ്പദ്പ്രധാനങ്ങളായ വനങ്ങളാണ്.
പൊതുവേ ധാതുസമ്പന്നമായ ഒരു മേഖലയാണ് ഒണ്ടാറിയോ.
നിക്കൽ , ചെമ്പ് , ഇരുമ്പ് , നാകം , സ്വർണം , യുറേനിയം എന്നിവയുടെ അയിരുകൾ ഉത്ഖനനം ചെയ്യപ്പെടുന്നു.
മുൻ‌‌കാലത്ത് ലോകത്തിലെ നിക്കൽ ഉത്പാതനത്തിലെ മൂന്നിൽ രണ്ടു ഭാഗവും ഒണ്ടാറിയോയിൽ നിന്നാണ് ഖനനം ചെയ്തിരുന്നത്.
മറ്റു രാജ്യങ്ങളിൽ പുതിയ നിക്ഷേപങ്ങൾ കണ്ടെത്തിയതോടെ ഈ അനുപാതത്തിൽ കുറവ് ഏർപ്പെട്ടിട്ടുണ്ടെങ്കിലും ഇപ്പോഴും ഇവിടെ വൻ‌‌തൊതിൽ നിക്കൽ ഉത്ഖനനം നടക്കുന്നുണ്ട്.
കാനഡയിൽ മൊത്തം ഉത്പാദിപ്പിക്കുന്ന സ്വർണത്തിലെ പകുതിയിലധികം പങ്കും ഈ പ്രവിശ്യയിൽ നിന്നാണ്.
വൻ‌‌തോതിൽ ഉദ്ഖനനം ചെയ്തുവരുന്ന മറ്റൊരു ലോഹമാണ് നാകം.
കൃഷി ഒട്ടാവയിലെ പാർലമെന്റ് മന്ദിരം
മൊത്തം വിസ്തൃതിയുടെ 7.5 ശ.
വരുന്ന, തെക്കരികിലെ താഴ്വാരങ്ങൾ മാത്രമാണ് ഒണ്ടാറിയോയിലെ കാർഷിക മേഖല; ഈ മേഖലയുടെ മൂന്നിൽ ഒരുഭാഗത്ത് ഇന്നും കൃഷി ചെയ്യപ്പെടുന്നില്ല.
ശേഷിച്ചതിൽ നല്ലൊരുഭാഗം മേച്ചിൽപ്പുറങ്ങളായി ഉപയോഗിക്കപ്പെടുന്നു.
കൃഷിയോഗ്യമായ ഭൂമിയുടെ പകുതിയോളം മാത്രമേ കൃഷി ചെയ്യപ്പെടുന്നുള്ളു.
ഹെ (hay) ആണ് മുഖ്യവിള.
ഓട്ട്സ്, ചോളം (മെയ്സ്), ബാർലി , സോയാബീൻ, പയറുവർഗങ്ങൾ എന്നിവയാണ് മറ്റു വിളകൾ.
ഇവയൊക്കെത്തന്നെ കാലിതീറ്റയായിട്ടാണ് ഉപയോഗിച്ചുവരുന്നത്.
ഗോതമ്പുകൃഷി നന്നെ കുറവാണ്.
നാണ്യവിളയെന്ന നിലയിൽ പുകയില ഉത്പാദിപ്പിക്കുവാനും മുന്തിരി , പീച്ച്, ആപ്പിൾ തുടങ്ങിയ ഫലങ്ങളും പച്ചക്കറികളും വിളയിക്കുവാനും ഉള്ള ശ്രമം ആരംഭിച്ചിട്ടുണ്ട്.
കാലിവളർത്തൽ സാമാന്യമായി അഭിവൃദ്ധിപ്പെട്ടിരിക്കുന്നു; പ്രവിശ്യയൊട്ടാകെ മുപ്പതു ലക്ഷം കാലികളും പത്തു ലക്ഷം പന്നികളും വളർത്തപ്പെടുന്നു.
കാലികളിൽ മൂന്നിലൊന്നോളം കറവപ്പശുക്കളാണ്.
ഗവ്യോത്പാദനം അഭിവൃദ്ധിപെട്ടു വരുന്ന സ്ഥിതിയാണ് ഇപ്പോഴുള്ളത്.
ഊർജ്ജോത്പാദനം ലോകത്തിലെ രണ്ടാമത്തെ വലിയ ബ്രൂസ് ആണവ വൈദ്യുത കേന്ദ്രം
നയാഗ്രാ വെള്ളച്ചാട്ടമുൾപ്പെടെ നിരവധി കേന്ദ്രങ്ങളിൽ നിന്ന് ജലവൈദ്യുതി ഉത്പാതിപ്പിക്കപ്പെടുന്നു.
ടൊറെന്റോയിലെ അണുവൈദ്യുതനിലയവും പുറമേ അനേകം താപവൈദ്യുത കേന്ദ്രങ്ങളും പ്രവർത്തിക്കുന്നുണ്ട്.
മൊത്തം വൈദ്യുതി ഉത്പാദനം പ്രതിവർഷം 10,400 മെഗാവാട്ട് ആണ്.
ഒണ്ടാറിയോയുടെ ദക്ഷിണ ഭാഗം കാനഡയിലെ മുന്തിയ വ്യവസായ മേഖലയാണ്; ഇരുമ്പുരുക്ക്, വാഹനങ്ങൾ, യന്ത്രസാമഗ്രികൾ വൈദ്യുത-ഇലക്ട്രോണിക് ഉപകരണങ്ങൾ തുടങ്ങിയവ വൻ‌‌തോതിൽ നിർമ്മിക്കപ്പെടുന്നു.
എണ്ണശുദ്ധീകരണം; പെട്രോളിയം, പെട്രോകെമിക്കൽ എന്നിവയുടെ ഉത്പാദനം; രാസവള നിർമ്മാണം എന്നിവയും പ്രധാന വ്യവസായങ്ങളിൽ പെടുന്നു.
കൃത്രിമ റബ്ബറും വൻ‌‌തോതിൽ ഉത്പാദിപ്പിക്കുന്നുണ്ട്.
പ്രാദേശികമായി സുലഭമായ അസംസ്കൃത വസ്തുക്കളെ ആശ്രയിച്ച്, ഭക്ഷ്യസംസ്കരണം, കാനിംങ്, പൾപ് കടലാസ് എന്നിവയുടെ നിർമ്മാണം തുടങ്ങിയ വിവിധ വ്യവസായങ്ങൾ ഒണ്ടാറിയോയിലെമ്പാടും അഭിവൃദ്ധിപ്പെട്ടിട്ടുണ്ട്.
നഗരവികസനം ഒണ്ടാറിയോയിലെ നിയമ നിർമ്മാണ സഭ
പ്രവിശ്യയുടെ ദക്ഷിണഭാഗത്താണ് നഗരാധിവാസം വർധിച്ചുകാണുന്നത്.
ഇതരഭാഗങ്ങളിൽ ചുരുക്കം നഗരങ്ങളേയുള്ളു; സഡ്ബറി, ഇരുമ്പുരുക്കു വ്യവസായ കേന്ദ്രമായ സാൾട്ട് സെയ്ന്റ് മേരി, ധാന്യ വിപണന കേന്ദ്രമായ തണ്ടർബേ എന്നിവയാണ് ഇക്കൂട്ടത്തിൽ പ്രധാനപ്പെട്ടവ.
തെക്കൻ സമതലങ്ങളിൽ അരലക്ഷത്തിലേറെ ജനസംഖ്യയുള്ള നിരവധി നഗരങ്ങൾ വളർന്നിട്ടുണ്ട്.
ടൊറാന്റോ, ഒട്ടാവ, മിസ്സിസ്സാഗ, ഹാമിൽട്ടൺ, ബരാമ്പ്ടൺ, ലണ്ടൻ, മർഖാം, വാഗൺ, വിൻഡ്സർ, കിച്ചനർ എന്നിവയാണ് പ്രമുഖ നഗരങ്ങൾ.
കാനഡയുടെ തലസ്ഥാനമായ ഒട്ടാവയാണ് ഒണ്ടാറിയോയിലെ ഏറ്റവും വലിയ നഗരം .
രണ്ടാം സ്ഥാനം പ്രവിശ്യാ തലസ്ഥാനവും വണിജ്യ കേന്ദ്രവുമായ ടൊറന്റോയ്ക്കാണ്.
മൂന്നാമത്തെ നഗരമായ ഹാമിൽട്ടൺ ഒരുവ്യവസായ കേന്ദ്രമാണ്; ഇർമ്പുരുക്ക്, തുണി, യന്ത്രോപകരണങ്ങൾ എന്നിവയുടെ നിർമ്മാണം ഇവിടെ വൻ‌‌തോതിൽ നടക്കുന്നു.
യു. എസ്സിലെ ഡിട്രോയിറ്റിന് എതിർ കരയിലായി സ്ഥിതിചെയ്യുന്ന വിൻഡ്സർ, വാഹന നിർമ്മാണകേന്ദ്രമായി അതിവേഗം വളർന്നുകൊണ്ടിരിക്കുന്നു.
അവലംബം പുറംകണ്ണികൾ http://www.ci.ontario.ca.us/ Archived 2010-02-09 at the Wayback Machine .
http://www.ontarioracingcommission.com/industry.aspx?id=155 Archived 2006-02-15 at the Wayback Machine .
http://www.ogsrlibrary.com/industry_statistics_ontario_petroleum http://www.omafra.gov.on.ca/english/crops/facts/cranberry.htm Archived 2009-07-15 at the Wayback Machine .
ഒഡെൽ മൊറേനോ ഓവൻസ് ഇംഗ്ലീഷ് വിലാസം https://ml.wikipedia.org/wiki/O%27dell_Owens
ഒരു അമേരിക്കൻ ഫിസിഷ്യനും, പബ്ലിക് ഹെൽത്ത് ഓഫീസറും, അദ്ധ്യാപകനും, ആരോഗ്യ അഭിഭാഷകനുമായിരുന്നു ഒഡെൽ മൊറേനോ ഓവൻസ് (ഡിസംബർ 1947 - നവംബർ 23, 2022) .
ഇൻ വിട്രോ ഫെർട്ടിലൈസേഷന്റെ പ്രവർത്തനത്തിലൂടെ അദ്ദേഹം ദേശീയതലത്തിൽ അറിയപ്പെടുന്നു.
1947-ൽ സിൻസിനാറ്റിയിലെ ( ഒഹായോ ) വെസ്റ്റ് എൻഡ് അയൽപക്കത്താണ് ഓവൻസ് ഓഡെൽ ഓവൻസ് ജനിച്ചത്.
ഓഡെൽ ഓവൻസിന്റെയും ആഞ്ചെലിറ്റ മൊറേനോ ഓവൻസിന്റെയും ഏഴ് മക്കളിൽ രണ്ടാമത്തെ മൂത്തയാളായിരുന്നു അദ്ദേഹം.
അമ്മൂമ്മയുടെ ഉടമസ്ഥതയിലുള്ള വീട്ടിലാണ് ഇവർ ദാരിദ്ര്യത്തിൽ കഴിഞ്ഞിരുന്നത്.
അവന് 12 വയസ്സുള്ളപ്പോൾ അമ്മ സ്ട്രോക്ക് ബാധിച്ച് മരിച്ചു.
1960-ൽ, സിൻസിനാറ്റി മെട്രോപൊളിറ്റൻ മാസ്റ്റർ പ്ലാൻ പ്രകാരം നഗരം പൊളിക്കുന്നതിനുള്ള പദ്ധതികളുടെ ഭാഗമായി, ഓവൻസിന്റെ മുത്തശ്ശി നഗരത്തിന് വീട് വിൽക്കാൻ നിർബന്ധിതയായി; നോർത്ത് അവോൻഡേലിലെ ഒരു വീടിന്റെ ഡൗൺ പേയ്‌മെന്റിനാണ് പണം ഉപയോഗിച്ചത്.
ഓവൻസ് തന്റെ എട്ടാം ക്ലാസ്സ് വർഷം വാൾനട്ട് ഹിൽസ് ഹൈസ്കൂളിൽ നിന്ന് പുറത്തായി.
1963-ൽ, ജോലിയില്ലാത്തപ്പോൾ പ്രായംചെന്ന ഓവൻസ് ഏഴ് കുട്ടികളെ വളർത്താനുള്ള ബുദ്ധിമുട്ട് കാരണം കുടുംബത്തെ ഡിട്രോയിറ്റിലേക്ക് മാറ്റി.
ക്ലിന്റണിന്റെയും കാതറിൻ ബുഫോർഡിന്റെയും സംരക്ഷണത്തിൽ അദ്ദേഹം ഓഡെൽ വിട്ടു.
അവരുടെ രണ്ട് ആൺമക്കൾ ഓഡെൽ ബേബി സിറ്റിംഗ് നടത്തിയിരുന്നു.
ഒഡേസ സത്യൻ ഇംഗ്ലീഷ് വിലാസം https://ml.wikipedia.org/wiki/Odessa_sathyan
ജനകീയ സിനിമാനിർമ്മാണ രംഗത്ത് ശ്രദ്ധേയമായ പ്രവർത്തനങ്ങൾ നടത്തിയ ചലച്ചിത്ര പ്രവർത്തകനും ഡോക്യുമെന്ററി സംവിധായകനുമായിരുന്നു ഒഡേസ സത്യൻ (23 നവംബർ 1944 — 19 ഓഗസ്റ്റ് 2014).
ജനകീയമായി സിനിമകൾ അവതരിപ്പിക്കാനും അതുവഴി സാധാരണക്കാർക്കിടയിൽ ലോകോത്തര സിനിമകൾ എത്തിക്കുന്നതിലും മുഖ്യപങ്കുവഹിച്ചു.
കോഴിക്കോട് , വടകരയിൽ കുങ്കർ-ചീരു ദമ്പതികളുടെ മകനാണ്.
ആദ്യകാല നക്സലൈറ്റ് പ്രവർത്തകനായിരുന്നു.
സി.പി.ഐ.(എം.എൽ) കോഴിക്കോട് ജില്ലാ സെക്രട്ടറിയായിരുന്നു.
ജനകീയ സാംസ്കാരിക വേദിയിലും സജീവമായി പ്രവർത്തിച്ചു.
ഏറെ വിവാദമായ വടകര സിൽവർ ഹോട്ടൽ സമരം, ഇരിങ്ങൽ പാറയിലെ കൂലി പ്രശ്നത്തിലും ജയഭാരത് തിയറ്റർ ടിക്കറ്റ് കരിഞ്ചന്ത പ്രശ്നത്തിലും സമരങ്ങൾക്ക് നേതൃത്വം നൽകി.
സമരങ്ങളുടെ ഭാഗമയി പലപ്പോഴായി ജയിലടക്കപെട്ടിരുന്നു.
കോഴിക്കോട് മെഡിക്കൽ കോളേജ് ആസ്​പത്രിയിലെ കൈക്കൂലിക്കാരായ ഡോക്ടർമാരെ ജനകീയ വിചാരണ ചെയ്യുന്നതിന് നേതൃത്വം നൽകി.
ജനകീയ സിനിമാ പ്രസ്ഥാനമായ ഒഡേസയിലൂടെയാണ് സത്യൻ ചലച്ചിത്രരംഗത്തെത്തിയത്.
ജോൺ എബ്രഹാമിന്റെ അടുത്ത സഹയാത്രികനായിരുന്നു.
ജോൺ എബ്രഹാമിന്റെ മരണശേഷം, സമാന്തര സിനിമാ കൂട്ടായ്മയായ ഒഡേസയ്ക്ക് സത്യനാണ് നേതൃത്വം നൽകിയത്.
ജനങ്ങളിൽ നിന്ന് പണം പിരിച്ചാണ് അദ്ദേഹം സിനിമ ചെയ്തിരുന്നത്.
ജനകീയ പിന്തുണയോടെ ഒഡേസയുടെ ബാനറിൽ നിരവധി ഡോക്യുമെന്ററികൾ സത്യൻ നിർമിച്ചിട്ടുണ്ട്.
നക്‌സൽ വർഗീസിന്റെ മരണവും കവി എ. അയ്യപ്പന്റെ ജീവിതവുമെല്ലാം സത്യൻ ഡോക്യുമെന്ററികൾക്ക് വിഷയമായിട്ടുണ്ട്.  'അഗ്‌നിരേഖ'യ്ക്ക് പുണെയിലെ ഫാൽക്കെ സൊസൈറ്റിയുടെ സമ്മാനം ലഭിച്ചു. 'ബലിക്കുറിപ്പുകൾ' എന്ന മ്യൂസിക് ആൽബത്തിന് ആറാമത് ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവലിൽ ജൂറിയുടെ പ്രത്യേക പരാമർശം ലഭിച്ചു.
നക്സൽ വർഗീസിന്റെ വധം ഏറ്റുപറഞ്ഞ രാമചന്ദ്രൻ നായരെ കുറിച്ചുള്ള 'വേട്ടയാടപ്പെട്ട മനസ്സ്, വ്യാജ പ്രണയങ്ങളെ തുറന്നുകാട്ടിയ 'മോർച്ചറി ഓഫ് ലൗ, രക്തസാക്ഷിത്വം വരിച്ച നക്‌സലൈറ്റ് അങ്ങാടിപ്പുറം ബാലകൃഷ്ണനെ കുറിച്ചുള്ള 'അഗ്നിരേഖ' എന്നീ ഡോക്യുമെന്ററികൾ ശ്രദ്ധേയങ്ങളായിരുന്നു. 'വിശുദ്ധപശു' എന്ന ഡോക്യുമെന്ററിയുടെ  ചിത്രീകരണം പൂർത്തിയാക്കി.
മൃഗങ്ങളെ ഒരേസമയം ആരാധിക്കുകയും ബലി നല്കുകയും ചെയ്യുന്ന മനുഷ്യന്റെ ഇരട്ടമുഖമാണ് 'വിശുദ്ധപശു'വിന്റെ പ്രമേയം.
19 ഓഗസ്റ്റ് 2014 ൽഅർബുദ രോഗ ബാധിതനായി മരണമടഞ്ഞു.
ഡോക്യുമെന്ററികൾ 'ഇത്രയും യാതഭാഗം' 'വേട്ടയാടപ്പെട്ട മനസ്സ്' 'മോർച്ചറി ഓഫ് ലൗ' 'അഗ്‌നിരേഖ' 'ബലിക്കുറിപ്പുകൾ' (മ്യൂസിക് ആൽബം) 'വിശുദ്ധപശു' (ചിത്രീകരണം പൂർത്തിയാക്കി) പുരസ്കാരങ്ങൾ ആറാമത് ഇന്റർനാഷണൽ ഡോക്യുമെന്ററി ഫിലിം ഫെസ്റ്റിവലിൽ ജൂറിയുടെ പ്രത്യേക പരാമർശം(ബലിക്കുറിപ്പുകൾ എന്ന മ്യൂസിക് വീഡിയോയ്ക്ക്) സൗത്ത് ഏഷ്യൻ ഷോർട്ട് ഫിലിംഫെസ്റ്റിവലിൽ പുരസ്കാരം (2007) രണ്ടാമത് സോളിഡാരിറ്റി യൂത്ത് മൂവ്‌മെന്റ് യൂത്ത് സ്പ്രിങ്ങ് ഫിലിം ഫെസ്റ്റിവലിൽ (2014) ഡോക്യുമെന്ററി വിഭാഗത്തിൽ ഒഡേസ സത്യൻ സംവിധാനം ചെയ്ത അഗ്നിരേഖ  ജൂറിയുടെ പ്രത്യേക പരാമർശം നേടി.
പുറത്തേക്കുള്ള കണ്ണികൾ സിനിമയെ പ്രണയിച്ച സമാന്തര ജീവിതം ദേശാഭിമാനിയിൽ വന്ന വാർത്ത മലയാളസംഗീതം.
ഇൻഫോയിൽ ഒഡേസ സത്യന്റെ ജീവിതരേഖ അവലംബം
ഇവാൻ ദി ഫൂൾ ഇംഗ്ലീഷ് വിലാസം https://ml.wikipedia.org/wiki/Ivan_the_Fool Tolstoy - Ivan the Fool - ' The Fool strikes his first snag '
റഷ്യൻ നാടോടിക്കഥകളിൽ പ്രത്യക്ഷപ്പെടുന്ന ഒരു ലക്കി ഫൂൾ സ്റ്റോക്ക് കഥാപാത്രമാണ് ഇവാൻ ദി ഫൂൾ (റഷ്യൻ: Иван-дурак, റൊമാനൈസ്ഡ്: ഇവാൻ-ദുരക്, ഡിമിനിറ്റീവ്: Иванушка-дурачок) അല്ലെങ്കിൽ ഇവാൻ ദി നിന്നി .